text: نئی دہلی،22اپریل،وزارت آیوش اور کونسل برائے سائنسی نیز صنعتی تحقیق (سی ایس آئی آر) ، نئی دہلی نے آج روایتی طریقہ علاج کے شعبوں میں تحقیق وتعلیم اور جدید سائنس کے ساتھ اسے مربوط کرنے کے میدان میں تعاون کے لئے ایک مفاہمتی عرض داشت (ایم او یو) پر دستخط کئے ہیں۔ ایم او یو پر وزارت آیوش کے سکریٹری جناب ویدیا راجیس کوٹیچا اور سی ایس آئی آر کے ڈائریکٹر جنرل اور ڈی ایس اے آئی آر کے سکریٹری ڈاکٹر شیکھر سی منڈے نے دونوں اداروں کے اعلیٰ حکام کی موجودگی میں ایم او یو پر دستخط کئے۔